รายชื่อตอนในเบ็นเท็น
รายชื่อตอน > ฤดูกาลที่ 2

| ตอนที่ | ชื่อตอน | วันออกอากาศ (สหรัฐอเมริกา) | วันออกอากาศ (ไทย) |
| --- | --- | --- | --- |
| 14 | ความจริง (Truth) | 29 พฤษภาคม ค.ศ. 2006 | 21 ธันวาคม พ.ศ. 2549 |
แม็กซ์เล่าเรื่องในอดีตให้เด็กๆฟังว่าเขาเป็นคนขององค์กรลับที่ชื่อว่า "ช่างประปา" ซึ่งเมื่อเบ็นฟังแล้วก็อยากจะให้ปู่กลับมาทำงานเดิม แต่ขณะนั้นเองพวกเขาได้บังเอิญเจอกับเอเลี่ยนบุกบ้านและได้พบกับ ฟิล เพื่อนเก่าสมัยเป็นช่างประปา ฟิลทำงานเป็นหน่วยรับจ้างกำจัดเอเลี่ยนและพยายามชักชวนแม็กซ์และเบ็นมาทำงานด้วยกัน แต่ เมื่อเรื่องเริ่มน่าสงสัยเกี่ยวกับการมาของพวกเอเลี่ยน แม็กซ์ก็เริ่มสืบความจริง
| 15 | ลูกเห็บยักษ์ (The Big Tick) | 30 พฤษภาคม ค.ศ. 2006 | 22 ธันวาคม พ.ศ. 2549 |
เบ็นบังเอิญได้เอเลี่ยนตัวใหม่มา ในขณะเดียวกัน"จอมชีวิต" เอเลี่ยนเห็บยักษ์ที่ลงมาพื้นโลก พร้อมกับเหล่าผู้บูชา 3 ตัว พวกเขามีเป้าหมายที่จะสังคายนาโลก โดยให้เจ้าชีวิตดูดพลังชีวิตทุกอย่างบนโลกนี้ เบ็นจะต้องทำลายจอมชีวิตเพื่อไม่ให้มันดูดพลังชีวิตภายในโลกออกไปจนหมด
| 16 | ใส่ร้ายป้ายสี (Framed) | 31 พฤษภาคม ค.ศ. 2006 | 25 ธันวาคม พ.ศ. 2549 |
เควิน 11 กลับมาเพื่อที่จะแก้แค้นเบ็น โดยการแปลงร่างเป็นเอเลี่ยนที่เหมือนเบ็นและออกก่อการร้ายเพื่อจะใส่ร้ายป้ายสีความผิดให้เบ็น ขณะเดียวกันหน่วย SACT นำโดยผู้หมวดสตีลก็วางแผนจะจับกุมเอเลี่ยนพวกนั้น ซึ่งเขาเชื่อว่าพวกเบ็นต้องมีส่วนเกี่ยวข้องกับเรื่องนี้
| 17 | เกวน 10 (Gwen 10) | 1 มิถุนายน ค.ศ. 2006 | 26 ธันวาคม พ.ศ. 2549 |
ตอนนี้ไม่ได้เกี่ยวข้องกับตอนหลัก เมื่อเบ็นตื่นมาพบว่าเขาถูกย้อนเวลามาก่อนหน้าที่จะได้ใส่ออมนิทริกซ์ ทันทีที่มาถึงแคมป์ เขาจึงรีบไปเอาออมนิทริกซ์ แต่ปรากฏว่าเกวนกลับเป็นคนที่ได้สวมมันแทน ขณะที่วิวแก็กซ์กลับไม่ได้มีอาการบาดเจ็บเหมือนที่เป็น(เพราะวิวแก็กซ์เป็นผู้ย้อนเวลากลับไปเพื่อชิงออมนิทริกซ์อีกที) เขาจึงบุกมายังโลกเพื่อชิงออมนิทริกซ์มาจากเกวน
| 18 | คู่ฟัดคู่กัด (Grudge Match) | 7 มิถุนายน ค.ศ. 2006 | 27 ธันวาคม พ.ศ. 2549 |
สลิกซ์วิกม่า เจ้าของเรือ "เมก้าครูเซอร์" จับตัวเบ็นและเควินให้มาร่วมทีมประลองต่อสู้เพื่อความบันเทิงของคนทั่วกาแล๊คซี่ เบ็นและเควินที่เป็นศัตรูกันต้องหาทางร่วมมือกันและหนีออกจากยานนี้ให้ได้
| 19 | มือปราบอวกาศ (The Galactic Enforcers) | 13 มิถุนายน ค.ศ. 2006 | 28 ธันวาคม พ.ศ. 2549 |
ซิกซ์ซิกซ์ร่วมมือกับวอลแคนัสเพื่อค้นหาไบซินเธี่ยมอัลลอยเพื่อรวมกับธาตุ X (หรือแร่เหล็กธรรมดาบนโลกมนุษย์) ที่จะสร้างระเบิดขนาดยักษ์ ทั้งสองจึงบุกมาที่โลกมนุษย์ เมื่อ เบ็นออกไปสู้และได้พบกับกลุ่มผู้พิทักษ์จักรวาล พวกเขาชักชวนให้เบ็นมาร่วมทีมและตามล่าซิกซ์ซิกซ์ เบ็นซึ่งอยากเป็นซูเปอร์ฮีโร่อยู่แล้วจึงตอบตกลงร่วมทีมด้วย
| 20 | แคมป์สยอง (Camp Fear) | 21 มิถุนายน ค.ศ. 2006 | 29 ธันวาคม พ.ศ. 2549 |
เบ็นและเกวนทะเลาะกันในวันเกิดของพวกเขาที่ใกล้จะมาถึงว่า ใครควรได้จัดงานตามแบบที่ชอบก่อน พวกเบ็นได้พบกับเด็กจากค่ายโอพินิคอน ซึ่งชื่อว่า กิลเบิร์ต ซึ่งป่วยด้วยอาการประหลาด พวกเขาจึงเดินทางไปที่ค่ายนั้นและไม่พบใครอื่นนอกจากเด็กแฝดสองคน ชื่อ แอนดี้และแมนดี้ เบ็นและแม็กซ์ออกสำรวจค่ายและพบว่าที่นี่ถูกยึดด้วยเอเลี่ยนเห็ด เมื่อแม็กซ์ถูกจับตัวไป เบ็นจึงต้องไปช่วย ขณะที่เกวนและเด็กชาวค่ายต้องต่อสู้กับเหล่าเอเลี่ยนเห็ด
| 21 | อาวุธขั้นสุดยอด (Ultimate Weapon) | 6 กรกฎาคม ค.ศ. 2006 | 1 มกราคม พ.ศ. 2550 |
แม็กซ์พบการปรากฏตัวของวัตถุโบราณชื่อว่า หน้ากากโบราณแห่งอาพุกของเผ่ามายาเอชชูอาร์ ที่จะนำพาไปหาดาบโบราณที่ทรงอานุภาพ แต่ในขณะเดียวกันกลุ่มอัศวินอมตะก็หวังจะได้ดาบนั้นเช่นกัน แม็กซ์ซึ่งหมกหมุ่นอยู่กับเรื่องของดาบ ต้องปรับความเข้าใจถึงสิ่งที่สำคัญที่เขาควรจะปกป้องไว้จริงๆ
| 22 | โชคไม่ช่วย (Tough Luck) | 12 กรกฎาคม ค.ศ. 2006 | 2 มกราคม พ.ศ. 2550 |
เฮ็กซ์จอมเวทย์หลุดออกมาจากคุกแต่เขาไม่ได้มาคนเดียวเขามากับหลานสาวชามแคสเตอร์และคราวนี้เขาต้องการแก้แค้นลักกี้เกิร์ล หรือเกวนและเขาจะได้ใช้พลังเวทย์สูงสุดยึดครองโลก
| 23 | มันแอบอยู่ใต้น้ำ (They Lurk Below) | 18 กรกฎาคม ค.ศ. 2006 | 3 มกราคม พ.ศ. 2550 |
แม็กซ์ได้พบกับเพื่อนเก่า โดโนแวน แกรนด์ สมิธ ซึ่งสร้างรีสอร์ทใต้น้ำตรงสามเหลี่ยมเบอร์มิวด้า เมื่อเบ็นกับเกวนและหลานของโดโนแวน เอ็ดวิน ลงเรือดำน้ำไปยังรีสอร์ท พวกเขาถูกเอเลี่ยนลึกลับที่ต้องการยึดที่รีสอร์ทนั้น ขณะที่กำลังหนีพวกผู้ใหญ่สามารถหนีขึ้นไปได้ แต่พวกเด็กๆกลับติดอยู่ในรีสอร์ท จึงเป็นหน้าที่ของเด็กๆที่จะจัดการเอเลี่ยนเหล่านั้นด้วยตัวเอง
| 24 | โกสท์ฟรีค หนี! (Ghostfreaked Out) | 25 กรกฎาคม ค.ศ. 2006 | 4 มกราคม พ.ศ. 2550 |
เบ็นเริ่มฝันเห็นโกสท์ฟรีคต้องการสิงร่างตน ในขณะที่พวกเบ็นได้เข้าชมโรงเรียนที่เกวนอยากเข้าไปเรียน ลูกน้องของซอมโบโซ่ออกก่อความวุ่นวาย เบ็นก็ไปหยุดยั้งพวกมันแต่กลับทำให้โกสท์ฟรีคหลุดออกจากออมนิทริกซ์ โกสท์ฟรีคซึ่งอุปนิสัยถูกแฝงอยู่ใน DNA ต้องการร่างกายทั้งหมดที่อยู่ในออมนิทริกซ์กลับคืนมา ซึ่งวิธีเดียวที่ทำได้คือเข้าสิงเบ็น แต่ขณะที่กำลังจะสิงร่างเบ็นนั้น เบ็นสังเกตโกทส์ฟรีคถูกแสงแดดแล้วกลับหนีไป เบ็นเลยรู้ว่าโกสท์ฟรีคถูกแสงแดดไม่ได้(เนื่องจากก่อนที่มันจะสิงร่างเบ็นนั้นมันลอกผิวหนังกันแดดออกจึงไม่สามารถถูกแสงได้) เบ็นเลยต้องหาวิธีกำจัดโกสท์ฟรีคด้วยแสงแดดอย่างไรก็ได้ เพื่อไม่ให้มันเข้าสิงร่างเบ็น
| 25 | ดร.แอนนิโม่ กับ รังสีกลายพันธุ์ (Dr. Animo and the Mutant Ray) | 25 สิงหาคม ค.ศ. 2006 | 8 มกราคม พ.ศ. 2550 |
ที่งานชาละวัน เบ็นพยามแกะออมนิทริกซ์และทำให้ส่วนหน้าปัดหลุดออก เมื่อดร.แอนิโม่บุกมาที่งาน เบ็นซึ่งเข้าแปลงร่างก็พบว่าร่างเอเลี่ยนของเบ็นเกิดการผสมกัน ขณะกำลังต่อสู้ ดร.แอนโม่พบกับส่วนหน้าปัดของออมนิทริกซ์และได้หนีไปเพื่อรวมหน้าปัดกับเครื่องแปลงโมเลกุลขนาดยักษ์ ที่จะสามารถกลายพันธุ์สิ่งมีชีวิตทั่วโลกได้ เบ็นซึ่งยังปรับตัวไม่ได้กับสิ่งที่เกิดขึ้น ต้องหาทางหยุดแอนิโม่ให้ได้ก่อนที่ทั้งโลกจะเปลี่ยนไปตลอดกาล
| 26 | กลับมาเพื่อล้างแค้น (Back With a Vengeance) | 9 ตุลาคม ค.ศ. 2006 | 9 มกราคม พ.ศ. 2550 |
เควินสามารถเก็บวิวแก็กซ์ที่ถูกขังอยู่ในน้ำแข็งได้และเสนอให้ร่วมมือกัน ขณะเดียวกันเบ็นก็สามารถปลดล็อกระบบใหม่ในออมนิทริกซ์ คือระบบสั่งการด้วยความคิดทำให้เบ็นสามารถเปลี่ยนเป็นเอเลี่ยนได้ตลอดเวลาและยืดเวลาการใช้งานด้วย แต่ในขณะเดียวกันวิวแก็กซ์กับเควินที่ร่วมมือกันก็เข้ามาเพื่อชิงออมนิทริกซ์จากเบ็น เมื่อแม็กซ์ใช้เครื่องเปิดประตูมิติเพื่อส่งเควินและวิวแก็กซ์ไป เบ็นกลับถูกดึงไปที่นั่นด้วย จึงเป็นหน้าที่ของเกวนที่จะพาเบ็นกลับมา